google/wiki40b huggingface dataset:
Jesu fem sårmerker

Jesu fem sårmerker er en katolsk andakt knyttet til Kristi lidelse og død på korset, og tildels til dåp og nattverd; det er også et motiv i kristen kunst. 
Til Jesu fem sårmerker regner man de to sår i håndflatene eller håndleddene, to sår på føttene og ett sår i siden. Disse stammer alle fra korsfestelsen, de fire første fra naglene, og såret i siden fra lansen som ble stukket i Jesu side for å forsikre seg om at Han var død.
I middelalderen, særlig i forbindelse med korstogene og valfarter til Det hellige land ble det populært å meditere over Jesu lidelse. Dette synliggjøres i Jerusalemskorset, som var korsfarernes merke fremfor noe. Det består av fem kors, som hver representerer et av de fem sårmerker. St. Bernhard av Clairvaux og St. Frans av Assisi var store tilhengere av andakten til de hellige fem sår, og bidro sterkt til å gjøre den populær. 
Også andre middelalderhelgener holdt meget av fromheten til de hellige sår, blant annet St. Thomas à Kempis, Den hellige Klara, Sta. Birgitta og St. Gjertrud. De to sistnevnte skal ha fått åpenbaringer om at Kristus led under nesten 5500 sår under korsfestelsen, i hovedsak fra tornekronen og hudflettingen. Det ble derfor vanlig i Tyskland på 1300-tallet å be 15 Fadervår hver dag (tilsammen 5475 på ett år) som en «oppreisning» for disse sårene, en skikk som ble fremmet av Sta. Birgitta.
I 1761 fremmet St. Alphonso Maria de Liguori, grunnleggeren av redemptoristordenen en fromhetsøvelse kalt «Den korsfestede Jesu fem sårs rosenkrans». I 1821 utviklet også pasjonistene en slik rosenkransbønn til de hellige fem sår, som bestod av 5 x 5 Ære være til minne om Kristi sår, og 1 x 5 Ave Maria til minne om jomfru Marias sorg i forbindelse med hennes Sønns lidelse. Den franske nonnen Marie Martha Chambon skal ha fått overlevert en rosenkransbønn til De fem sårmerker i en åpenbaring. Den ble godkjent for universell bruk i Kirken i 1924.
Lufthansa Cargo

Historie

Lufthansa drev et frakt datterselskap, kalt German Cargo mellom 1977 og 1993 (enda tidligere ble fraktflyvninger utført av  Lufthansa Cargo), da, et forsøk på å restrukturere selskapet, ble cargo divisjonen re-integrert i morselskapet, og delt opp i to deler (en for planlagte operasjoner ved hjelp av Lufthansa-eide fly, og en for gods og logistikk tjenester ved bruk av chartrede fly).
Lufthansa Cargo ble opprettet som selskap 30. næovember 2004, sammen med Lufthansa Cargo Charter. Lufthansa Cargo bruker LH (samme IATA-koden som Lufthansa), samt GEC (tidligere ICAO kode for German Cargo) som airline koder. Lufthansa er unik i forhold til sine europeiske konkurrenter som British Airways og Air France i at fraktvirksomheten er organisert i en egen enhet. Tidligere kunne Lufthansa Cargo transportere frakt i lasterommene på Lufthansa passasjerfly. Det var det største fraktflyselskap i form av internasjonal tonn/kilometer, men har siden blitt overgått av Cathay Pacific og Korean Air Cargo.

Virksomhet og datterselskaper

Siden 2011 er alle Lufthansa Cargo fly basert på Frankfurt internasjonale lufthavn, den syvende travleste frakt-hub i verden, der flyselskapet har et tett samarbeid med Fraport, operatøren av flyplassen. Lastefasiliteter på flyplassen er delt på to steder (Cargo City Nord og Sør), hvorav den første nesten utelukkende brukes av Lufthansa Cargo.
Tidligere hadde Lufthansa Cargo en sekundær base på Leipzig/Halle flyplassen, det europeiske knutepunkt for DHL Express, og utførte flyvninger på vegne av DHL. Aktivitetene på denne flyplassen opphørte gradvis etter dannelsen av AeroLogic som et joint venture mellom Lufthansa og DHL, som nå retter seg mot DHLs flyvninger, slik at Lufthansa Cargo konsentrerer seg om andre tjenester.
I 2000 var Lufthansa Cargo en av grunnleggerne av WOW-Alliansen, en global faktlianse, men forlot den i 2007 da det ble sett på som lite fordelaktig for fremtiden.
Lufthansa Cargo brukte å drive et knutepunkt for inter-asiatiske flyvninger  på Astana internasjonale lufthavn i Kasakhstan, men ble tvunget til å flytte den til Yemelyanovo Airport i Russland i 2007, fordi flyselskapet ellers  ville ha blitt utestengt fra russisk luftrom, i det som ble beskrevet som en handling av økonomisk utpressing av russiske myndigheter.
I 2008 ble Jade Cargo International grunnlagt som et joint venture mellom Shenzhen Airlines, Lufthansa Cargo, og den tyske Investment Corporation, en tysk statlig enhet, slik at Lufthansa Cargo får en sterkere tilstedeværelse i de asiatiske markedene.
I mai 2011 åpnet Lufthansa Cargo en annen hub på Rajiv Gandhi International Airport i Hyderabad for å kunne tilby transport av temperatur-sensitive varer, spesielt farmasøytiske produkter mellom Sørøst-Asia og Europa (og videre til USA).

Destinasjoner

Fra og med oktober 2013 har Lufthansa Cargo anløp av 57 byer over hele verden med sine fraktfly. De har per. 2018 én rute til Norge som går fra Houston til til Stavanger og videre til Frankfurt.
Häktet Österåker

Häktet Österåker er et arresthus i Österåker i Sverige med 80 arrestceller og 10 isolatceller. Häktet Österåker har i tillegg en avdeling beliggende ved politistasjonen i Täby med 8 plasser. Anstalten eies og drives av Kriminalvården, som er underlagt Justitiedepartementet.
Haukeli

Haukeli er et sted vest i Vinje kommune i Telemark fylke og et trafikknutepunkt der Rv9 og E134 møtes. Tidligere også kalt Haukeligrend, men i 2000 ble navnet tilbakeført til det opprinnelige Haukeli.

Turisme

Haukelifjell ligger 12 kilometer vest for Haukeli og er en skidestinasjon på vinterstid, med stedet Haukeliseter som midtpunkt.
Vinje kommune er eier av den store fjelleiendommen Berunuten Vest, som ligger nord for Songavatn, ca 15 km nord for Haukeli. Denne eiendommen, på ca 90 000 daa, kjøpte Vinje kommune av brukseier Treschow i 1979. Med dette kjøpet ville kommunen åpne en bit av de store fjellviddene for bruk til jakt, fiske og friluftsliv for allmennheten. Disse områdene var, og er, for en stor del privat- og utenbygdseide. Sportsfiske, småviltjakt, friluftsliv, deler av storviltjakten samt de syv hyttene på eiendommen er tilgjengelig for alle.

Næring

Områdene rundt Haukeli er utbygd av vannkraft. Utbyggingen startet i 1957 med Haukeli kraftverk og ble sluttført i 1979 da Kjela kraftverk ble satt i drift.
TINE BA har produksjon av chèvre i Haukeli.
Tessitura

Tessitura (flertall tessiture, italiensk: tekstur) er den delen av en sangers stemmeomfang som kan benyttes til musikalske uttrykk.
Tessituraen har et snevrere omfang enn det fysiologisk mulige stemmeregisteret. Til tessituraen hører de tonene som en sanger over tid kan holde med god klang, i den klangfargen og med det nødvendige volumet som kreves for et rolleparti uten at det oppstår fysiologiske skader hos sangeren.
Hos mange sangere begynner tessituraen ca. en kvint over den dypeste tone som er fysiologisk mulig og ender ca. en kvint under den høyest mulige tonen.
I klassifiseringen av operapartier betegner begrepet også det stemmeomfanget som kreves for en operarolle.
Buerås

Buerås er et tettsted i Kungsbacka kommune i Hallands län i Halland i Sverige. I 2010 hadde tettstedet 708 innbyggere.
Milliardær

En milliardær er en person med formue på en milliard valutaenheter eller mer. Begrepets betydning varierer altså kraftig avhengig av hvilken valuta det gjelder.
Tidsskriftet Forbes publiserer en liste over verdens milliardærer i dollar hvert år. I 2006 var det 793 milliardærer, med en gjennomsnittlig formue på 3,3 milliarder dollar og en samlet formue på 2,6 billioner.
Gustav Svensson

Landslaget

Han ble tatt ut i Sveriges tropp til VM i fotball 2018 i Russland.
Xichou

Xichou (kinesisk: 西畴县; pinyin: Xīchóu Xiàn) er et fylke i provinsen Yunnan i Folkerepublikken Kina. Det ligger i det autonome prefekturet Wenshan.
I 1999 var folketallet på 241 399 innbyggere.
Klakør

Klakør er en publikummer som får betaling for å gi applaus.
I Paris på 1800-tallet bredte det seg en praksis med å leie personer for å klappe på teaterforestillinger, og eventuelt le på de rette stedene i en komedie, for å gi inntrykk av at stykket ble bedre mottatt enn det som var tilfelle. En slik gruppe ble kalt claque på fransk («klakk» på norsk), og den enkelte person i gruppa ble kalt claqueur på fransk. På norsk finnes også ordet klakkfører om lederen i en klakk.

Ordbakgrunn

Det franske ordet claque betyr egentlig et «smell» eller «slag», og kommer opprinnelig fra germansk. Det er beslektet med norske ord som klapre og klappe, og med engelske ord som clap og slap. Det kommer ifølge Falk og Torps Etymologisk ordbog over det norske og danske sprog fra den indogermanske roten (s)klep eller glep.
Hovedbetydningen til claque er som nevnt en gruppe innleide klappere i et teater, men det kan også bety en flat, trekantet hatt beregnet på å bæres i hånden eller under armen. Slike klapphatter kunne også kalles chapeau bras («armhatt»). Ordet finnes også i chapeau claque, en type flosshatt der hattepullen kan slås flat med et lite smell.

Overført betydning

Begrepet har, spesielt i venstreradikale kretser, også fått en politisk betydning som nedsettende betegnelse på noen som hyller, applauderer, støtter eller taler varmt for en tredjepart, underforstått at det skjer i egen vinnings hensikt. Det er i den betydningen ordet oftest brukes på norsk, selv om den fremdeles tidvis brukes i betydningen betalt teaterklapper.

Liknende beskjeftigelser

Det engelske begrepet astroturf lobbying eller astroturfing betyr en lobbyistgruppe eller organisasjon som er rekruttert mot betaling men utad fremstår som en grasrotbevegelse som er drevet av overbevisning. Ordet kommer av Astroturf, et varemerke for en produsent av kunstgress.
Andre grupper som uttrykker følelser mot betaling, er for eksempel gråtekoner.
The Beautiful Country

Handling

Handlingen starter i Vietnam hvor den unge mannen Binh lever i en liten landsby sammen med sin tante og hennes familie. Binh er en «bui doi», resultatet av et forhold i løpet av Vietnamkrigen mellom en amerikansk soldat og en vietnamesisk kvinne. Livet som krigsbarn er ikke enkelt, og Binh forlater landsbyen for å lete etter sin mor i Saigon.
I Saigon finner han sin mor Mai og at han har en yngre bror Tam. Mai arbeider som tjener under den tyranniske Fru Hoa i et «Stort hus» hvor Binh også får tjeneste, og han ser hvordan hun blir seksuelt trakassert av Fru Hoas sønn. Ved et uhell dør fru Hoa, og Binh og Mai må flykte tilbake til sin leilighet hvor de i full fart pakker sammen eiendelene til Binh og Tam. Tim gir dem noen amerikanske penger, adressen til Binhs amerikanske far og båtbillett til USA.
Guttene kommer seg ombord på båten, men en storm driver dem ut av kurs og tar dem til Malaysia, hvor de plasseres i en flyktningleir. Her treffer de den kinesiske prostituerte Ling, og et forhold utvikles mellom Ling og Binh. Ling klarer etter hvert å tjene nok penger til å betale menneskesmuglere til å ta dem med til USA.
Ombord på båten viser det seg at prisen var høyere enn avtalt og Binh må underskrive et dokument på at de må arbeide inn det som mangler når de ankommer USA. Flyktningene blir stuet inn i lasterommet, og etter at en storm ødelegger endel av vann- og matlagrene blir forholdene etter hvert uutholdelige under dekk, og flere flyktninger dør, deriblant lille Tam.
I USA blir flyktningene plassert i lastebiler og transportert til New Yorks Chinatown. Binh får jobb på en kinesisk restaurant som løpergutt, mens Ling synger på en kabaret og tjener gode penger som prostituert på si. Etter hvert treffer hun en velstående forretningsmann som kan forsørge henne, og Binh innser at hun ikke gjengjelder hans romantiske følelser.
Etter at han finner ut at vietnamesere med amerikansk far har rett til statsborgerskap i USA, slutter Bihn i jobben og haiker til farens adresse i Austin, Texas. Her treffer han farens eks-kone som sender ham videre til Sweetwater, hvor faren arbeider på en ranch. 
Binh får jobb på ranchen og arbeider sammen med faren (Nick Nolte) uten å si hvem han er. Faren, som er blind, forstår etter hvert sammenhengen og filmen slutter med at far og sønn spøker og ler mens Binh klipper farens hår.
Požega-Slavonia

Administrativ inndeling

Požega-Slavonia fylke er delt inn i 5 byer og 5 kommuner (folketall pr 2001)
Fargemodell

RGB

RGB (Red, Green, Blue) brukes for farger som oppstår som et resultat av utsendt lys, f.eks. fra en projektor eller en TV- eller dataskjerm. Brukes for emissive medier.

CMYK

CMYK (Cyan, Magenta, Yellow, Key (sort)) brukes for å beskrive farger som skal gjengis på trykk, og som når øyet som reflektert lys fra en belagt overflate. Modellen har mange varianter. Brukes for reflektive medier.

HSL

HSL-modellen baserer seg i større grad enn de ovenstående på hvordan øyet og hjernen oppfatter farger. Her er farger beskrevet ved variablene renhet (Hue), metning (Saturation) og lyshet (Lightness).

CIELab

CIELab er en internasjonal standard for beskrivelse av farger, fastsatt av Den internasjonale belysningskommisjonen CIE. Modellen kalles ofte bare Lab. Den beskriver fargene ved tre komponenter; lyshet (Luminance) og de to fargekomponentene a og b. Komponenten a gir fargen en verdi fra grønt til rødt, mens b spenner fra blått til gult.

Indekserte farger

Indekserte farger er en modell som opererer med et mindre antall (typisk 256) faste farger. Denne brukes bare ved elektronisk gjengivelse av farger på skjerm, og har den fordelen at den sparer lagringsplass og krever mindre regnekapasitet. Modellen egner seg godt for gjengivelse av figurer; dårligere for fotografier.
Pseudoludia

Utseende

Middelsstore (vingespenn 50-60 millimeter), brunlige påfuglspinnere, hannene har sterkt sigdformede forvinger og bakvinger med litt innbuktet ytterkant. Forvingen har et mørkt tverrbånd, på dette en uregelmessig, hvit flekk. Bakvingen har en øyeflekk som sitter i den ytre enden av et litt mørkere felt som strekker seg til innerkanten av vingen.

Utbredelse

Slekten er utbredt i det østlige Sentral-Afrika (Tanzania, Malawi og Rwanda).
Bedre Gardsdrift

Bedre Gardsdrift er et frittstående landbrukstidsskrift utgitt av Ask media as, som holder til på Kirkenær i Hedmark.
Bedre Gardsdrift er utgitt siden 1981, først under navnet «K.K. Heje Driftsteknikk». Det skiftet navn i 1991. Bladet er uavhengig av organisasjoner, og redigeres etter redaktørplakaten. Bedre Gardsdrift utgis av fagpressebedriften Ask media AS.
Bedre Gardsdrift er rettet mot bonden som produsent av landbruksvarer, og konsentrerer seg om mekanisering, bygninger, praktiske løsninger og økonomi. Bladet inneholder videre uavhengige traktortester, gardsanalyser, produktnyheter, veterantraktorer, småsmart, produkt- og markedsoversikter.
Hvert år utgir Bedre Gardsdrift Norges mest komplette liste over priser på maskinleie og leiekjøring, og bladet publiserer også den offisielle lista over jordleiepriser.
Tidsskriftet ansees å være Norges eneste regelmessig utgitte fagblad for gardbrukere, som er av noen betydning, og som ikke styres av landbrukssamvirket.
Bladet har ti utgaver hvert år, og distribueres til betalende abonnenter. Godkjent opplag i 2016 er 17 722.
Bedre Gardsdrift er norsk representant i juryen for Årets traktor.
Bedre Gardsdrift driver også nettsida www.gardsdrift.no, som oppdateres daglig med nyheter og informasjon rettet mot bladets målgruppe. Der finnes også en meget omfattende lenkesamling, samt nyttige nedlastbare dokumenter. www.gardsdrift.no har også det mest aktive diskusjonsforumet for landbruk i Norge. I 2008 ble Bedre Gardsdrifts traktoroversikt på nett lansert. Der kan man sammenlikne tekniske data og priser på alt som selges av traktorer i Norge.
Ariane Friedrich

Idrettskarriere

Friedrichs gjennombrudd kom da hun i 2003 ble junioreuropamester. Hun ble også nummer tre i Universiaden i 2005. Hun deltok i innendørs-VM 2008 og ble nummer åtte. Samme år ble hun nummer sju under OL 2008 i Beijing.

2008-2009

I Golden League-stevnet Memorial van Dammei Brussel 2008 slo hun Blanka Vlašić, noe som innebar at Vlašić mislyktes med å vinne alle seks Golden League-stevnene og dermed ta del i potten på 2,5 millioner dollar.
I  2009 hoppet hun 2,05 innendørs ved et stevne i Karlsruhe, et resultat som plasser henne som nummer fem på verdensstatistikken. Bare Kajsa Bergqvist, Stefka Kostadinova, Heike Henkel og senere Blanka Vlašić har hoppet høyere innendørs. Friedrich vant gull i innendørs-EM 2009 med ett hopp på 2,01.
I Golden League-stevnet på Olympiastadion i Berlin 14. juni 2009 hoppet Friedrich 2,06 m (tysk utendørsrekord). Dette resultatet gjorde henne til en av gullfavorittene foran VM 2009 i Berlin. Der hoppet hun 2,02 og tok bronsemedaljen.

2010-2011

Hun avsluttet 2009 sesongen etter noen dårlige resultater og fikk ingen god oppbygging til 2010 sesongen på grunn av skader. Etter å ha mistet innendørssesongen 2010 og mye av utendørssesongen ble hun likevel tredje under EM 2010 i Barcelona etter Vlašić og svenske Emma Green. I desember 2010 røk hun akillessenen og vil derfor i det minste miste store deler av 2011 sesongen.

Utenom idretten

Friedrich har en politiutdannelse med en påbygging i etterforskning.
Sång till friheten (sang)

Sång till friheten spansk originaltittel El dia feliz que está llegando er en sang skrevet av kubaneren Silvio Rodríguez Domínguez. Teksten ble oversatt til svensk av Björn Afzelius som spilte inn låta i 1982. Den ble også spilt av Stefan Borsch.
Turčianske Teplice

Historie

Byen er en av de eldste spabyene i Europa, og var opprinnelig kjent under navnet Štubnianske Teplice. Den ble først nevnt i en tekst fra 1281, da kong László IV av Ungarn tildelte landet omkring kildene til en grev Peter. Kurstedet ble populært blant de kongelige, blant dem Sigismund av Ungarn og keiser Maximilian av Mexico. 
De helbredende egenskapene til spaet ble først studert av medisinstudenten Jan Lisschoviny ved universitetet i Halle. 
Štubnianske Teplice ble omdøpt til Turčianske Teplice i 1946. In 1951 slo byen seg sammen med Vieska.

Geografi

Turčianske Teplice ligger på ca. 520 moh, og har et areal på 33,483 km². Byen ligger i Turiecbekkenet og er omgitt av fjellene i Veľká Fatra, Kremnica, Žiar og Malá Fatra.

Demografi

I følge folketellingen i 2001 hadde byen 7 031 innbyggere. 97,98% var slovaker, 0,67% tsjekkere og 0.37% tyskere. 48,09% var katolikker, 30,56 protestanter og 17,24% oppga ingen religiøs tilknytning.
Stout

Stout er et nesten sort, overgjæret øl med opphav på De britiske øyer. Det blir laget av brent malt eller bygg og var i begynnelsen en type porter.
Navnet stout betyr «sterk». Den første kjente bruken av ordet om øl er i et dokument fra 1677. På denne tiden kunne stout ganske enkelt vise til styrken på ølet, og også andre øltyper med mye alkohol kunne bli kalt stout. Senere ble ordet bare brukt om den mørke portertypen.
Ved slutten av 1800-tallet ble stout tillagt egenskapen som en helse- og styrkebringende drikk som ble drukket av idrettsutøvere, ammende kvinner og tidligere syke.
Rate My Downs

Rate My Downs er en nettside som publiserer bilder og omtale av personer med Downs syndrom. De avbildede personene skal så rangeres mellom «Lame» og «Downtastic!» Nettsiden gir inntrykk av å ha stor trafikk ved å angi antall stemmer på de omtalte personene.
Nettsiden Rate My Downs er på engelsk men driftet av norske bakmenn. Lite er kjent om bakmennene, utover at de skal være norske og har kommunisert på norsk med blant annet avisa Bergens Tidende. På nettsiden gir de inntrykk av å ikke være norske, men utfra kommunikasjon med flere nyhetsmedier er det grunn til å stille spørsmål ved riktigheten.
Representanter for foreldreforeninger mener siden er grovt sjikanøs og foreningen Ups and Downs har anmeldt nettstedet. Datatilsynet har valgt å bruke nettstedet som eksempel på sitt nye nettsted Slett meg på hvor galt det kan gå når folk lager nettsteder uten tanke for personvern. Tidligere direktør i datatilsynet, Georg Apenes har hevdet at nettsidens omtale av personer med Downs syndrom er straffbart. Politiet mener slike nettsteder bør anmeldes.
Justisminister Knut Storberget har reagert sterkt på nettstedet og hetsing av barn med Downs syndrom. Stortingsrepresentant Laila Dåvøy frå Kristelig Folkeparti etterlyste i desember 2006 reaksjoner ovenfor nettsteder som Rate My Downs. Storberget varslet deretter i 2007 en lovendring for å kunne ta aksjon. Nettstedet er per 14. august 2012 ikke lenger operativt.
Capezoum

Utseende

En middelsstor, avlang, blankt brun trebukk. Antennene er nokså kraftige og omtrent så lange som kroppen. Pronotum er ujevnt tønneformet. Dekkvingene er jevnbrede, rundede i spissen, når ikke til bakkroppsspissen, beina nokså korte med litt klubbeformede lår.

Utbredelse

Artene er bare kjent fra Sør-Afrika.
Apebusu

Utseende

En middelsstor, avlang, rødlig trebukk. Hode, antenner og bein er svarte, antennene litt lengre enn kroppen. Pronotum er skarpt rødt, dekkvingene for det meste rødoransje.

Utbredelse

Arten lever i Costa Rica.
X Japan

Biografi

X Japans første single «I'll kill you» ble utgitt i 1985 av Dada Records. Samme året grunnla Yoshiki Extacy Records for å forsikre seg om at bandet hadde et plateselskap. Debutalbumet til X, Vanishing Vision, kom ut i 1988. Da dette albumet kom ut like etter den andre singlen deres, «Orgasm», bestod bandet av Hayashi Yoshiki «Yoshi» (trommer), Matsumoto Hideto «Hide» (gitar), Tomoaki Ishizuka «Pata» (gitar) Taiji Sawada «Taiji» (bass) og Toshimitsu Deyama «Toshi» (vokalist). Etter å ha signert med Sony Records ble bandets andre album, Blue Blood, utgitt i 1989, etterfulgt av singellutgivelsene «Kurenai» og balladen «Endless Rain».
I 1992 sluttet Taiji som bassist i X Japan og det ble holdt en farvelkonsert I Tokyo Dome. Etter at Taiji sluttet ble Heath bassist helt til bandets oppløsning i 1997.
I 1997 ble det enighet blant bandmedlemmene om å fortsette med solokarrierer. 1997 ble avsluttet med en storkonsert i Tokyo Dome. som fikk navnet The Last Live. Bandet ble gjenforenet i 2007.
22. oktober 2007 ble en ny X Japan sang gitt ut; I.V.. Den er blant annet med på soundtracket på SAW IV.
Bermudanatthegre

Biologi

Faktaopplysninger om artens biologi eksisterer nærmest ikke. Arten ble trolig utryddet som følge av at øyene ble bosatt på 1600-tallet.